Der Fluyten Lust-hof

"Der Fluyten Lust-hof" ('Flöödi rõõmuaed') on kaheosaline kogumik sooloplokkflöödile kirjutatud muusikast, mille autor on Utrechti helilooja ja kariljonist Jacob van Eyck (u 1590–1657).

Tegemist on mahukaima muusikakogumikuga, mille üks autor on soolopuhkpilli jaoks kirjutanud ja avaldanud. Kogumik sisaldab peamiselt erineva keerukusastmega variatsioone tuntud viisidele – kokku 144 meloodiat sopranplokkflöödile, igaühele lisatud mitu erineva keerukusastmega variatsiooni – ning mõningaid vabasid kompositsioone nagu prelüüdid ja fantaasiad. Viiside hulgast võib leida kirikulaule ("Psalmen"), rahvaviise ja tantsumeloodiaid.

"Der Fluyten Lust-hof" ilmus 1644. aastal ja hiljem kordustrükkidena 1646., 1649., 1654. ja 1656. aastal.

Viited

Välislingid 
 Der Fluyten Lust-Hof andmebaasis International Music Score Library Project (IMSLP)
 Video: Van Eyck: Der Fluyten Lust Hof. . Brilliant Classics (65 teost plokkflöödil Erik Bosgraafi esituses)

Muusikatrükised
Barokkmuusika
Instrumentaalmuusika
Hollandi muusika